**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22. apríl 2016

**Návrh**

**na schválenie vstupu Bratislavského samosprávneho kraja ako partnera do projektu „Objavte Malý a Mošonský Dunaj na bicykli a na člne“**

Materiál predkladá: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovední:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Mgr.art. Zuzana Šajgalíková

riaditeľka Odboru cestovného ruchu a kultúry

Spracovatelia:

Ing. Michal Beniač

vedúci Oddelenia riadenia projektov

Ing. arch. Joana Holčíková

referent Oddelenia stratégie, územného rozvoja

František Stano

vedúci Oddelenia cestovného ruchu

Mgr. Martin Menkyna

referent Oddelenia cestovného ruchu

Bratislava

Apríl 2016Návrh uznesenia

**UZNESENIE č. ....... / 2016**

zo dňa 22.04.2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

**A.1** vstup BSK ako partnera do projektu „Objavte Malý a Mošonský Dunaj na bicykli a na člne“ („Discover the Small & Moson Danube by bike and boat“) v rámci Programu INTERREG V-A SK-HU 2014-2020, Prioritná os č.1 „Príroda a kultúra“.

**A.2** povinné vlastné spolufinancovanie projektu vo výške 5%, t.j. 11.000,- EUR.

1. **u k l a d á**

riaditeľovi Úradu Bratislavského samosprávneho kraja

zabezpečiť vyčlenenie finančných prostriedkov na predfinancovanie projektových aktivít BSK v rozpočte BSK na roky 2017 – 2020 vo výške 220.000,- EUR pri povinnom vlastnom spolufinancovaní vo výške 5 %, t.j. 11.000,- EUR.

T: 01.06.2016

**D ô v o d o v á s p r á v a**

Podstata projektu „Objavte Malý a Mošonský Dunaj na bicykli a na člne“ vychádza z prioritných oblastí Dunajskej stratégie, ako je trvaloudržateľný rozvoj európskych regiónov pozdĺž toku rieky Dunaj, ktorý je v súlade so stratégiou Európa 2020. Projekt vznikol ako výsledok úspešnej regionálnej spolupráce jednotlivých partnerov v oblasti rozvoja cestovného ruchu a cyklodopravy v posledných rokoch. Iniciatíva na vytvorenie rozsiahleho cezhraničného projektu so zapojením 5 žúp (3 slovenské a 2 maďarské) a lokálnych aktérov vzišla z Bratislavského samosprávneho kraja a bola pozitívne prijatá ako partnermi, tak aj odbornými organizáciami ako sú Slovenský vodohospodársky podnik š.p., BROZ a viacerých subjektov pôsobiacich v oblasti rozvoja vodného turizmu.

Bratislavský samosprávny kraj má ambíciu uchádzať sa o podporu projektových aktivít pripravovaného projektu „Objavte Malý a Mošonský Dunaj na bicykli a na člne“ („Discover the Small & Moson Danube by bike and boat“) v rámci 1. výzvy Programu INTERREG V-A SK-HU 2014-2020, Prioritná os č.1 „Príroda a kultúra“, Investičná priorita 6c: „Zachovanie a ochrana životného prostredia a podpora efektívneho využívania zdrojov“.

**Uznesením č. 17/2016 Zastupiteľstvo BSK schválilo aktualizáciu Akčný plán Úradu BSK pre implementáciu PHSR BSK na roky 2014-2020, súčasťou ktorého je projekt č. OCRaK\_15 „Malý Dunaj a Mošonský Dunaj“ s finančnou alokáciou Odboru cestovného ruchu a kultúry na r. 2017-2019.**

Projektové partnerstvo konzorcia „Objavte Malý a Mošonský Dunaj na bicykli a na člne“ je zložené z **11 partnerov zo Slovenska a Maďarska** v zložení:

**Vedúci partner (nositeľ projektu**): Bratislavský samosprávny kraj

**Partneri projektu**:

SK:

* MČ Bratislava - Vrakuňa
* obec Most pri Bratislave
* obec Zálesie
* obec Malinovo
* TTSK
* Kajak Canoe Klub Šamorín
* Agentúra pre výskum mobilných technológii, o.z.
* NSK
* mesto Kolárovo

HU:

* mesto Mosonmagyaróvár

Maďarský partner združuje investície a aktivity 25 obcí v lokalitách na Mošonskom Dunaji.

Program INTERREG V-A SK-HU 2014-2020 poskytuje v prípade úspešnosti projektu financovanie z Európskeho fondu regionálneho rozvoja pre samosprávy vo výške 85 % zo žiadaných výdavkov, pričom sa jedná o refundáciu. Spolufinancovanie zo štátneho rozpočtu predstavuje 10 % z celkových žiadaných výdavkov na projekt. Cieľom partnerov je uchádzať sa o prostriedky z 1.výzvy Programu, vyhlásenie ktorej je plánované na 2. Q r. 2016. Trvanie výzvy bude 3 mesiace. Výsledok o úspechu/neúspechu projektu môžeme očakávať koncom roku 2016. V prípade schválenia projektu a úspešného podpísania Dohody o partnerstve, Zmluvy o poskytnutí nenávratného finančného príspevku z EFRR a Zmluvy o poskytnutí finančného príspevku zo štátneho rozpočtu SR na konci r. 2016, môžeme očakávať začiatok implementácie projektu začiatkom r. 2017.

#### Súlad cieľov projektu so strategickými dokumentmi BSK:

* Program hospodárskeho a sociálneho rozvoja Bratislavského samosprávneho kraja na roky 2014-2020:
  + OP 4. Podpora prechodu na nízko uhlíkové hospodárstvo vo všetkých sektoroch;
  + OP 6. Ochrana ŽP a presadzovanie udržateľného využívania zdrojov;
  + OP 7. Podpora udržateľnej dopravy a odstraňovanie prekážok v kľúčových sieťových infraštruktúrach;
* Koncepcia územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu;
* Stratégia rozvoja turizmu v Bratislavskom samosprávnom kraji do roku 2020:
  + Priorita 1: Rozvoj územia a infraštruktúry;
* Stratégia rozvoja turizmu v Bratislavskom kraji do roku 2020:
  + OP 3. Realizácia cezhraničného projektu produktového a marketingového prepojenia jedinečného územia vnútornej delty Dunaja medzi Malým a Mošonským Dunajom za účelom rozvoja medzinárodne atraktívneho ekoturizmu;
  + OP 22: Aktívne vstupovanie do kooperácie s partnermi v iniciatívach zapojených do implementácie Dunajskej stratégie za účelom získavania zdrojov EÚ na konkrétne projekty a posilňovanie značky bratislavského kraja ako dunajskej destinácie.

**Hlavný cieľ projektu:**

Hlavným cieľom projektu je zvýšenie atraktivity a návštevnosti cezhraničného regiónu v Podunajskej oblasti. Aktivity v projekte sú zamerané na dosiahnutie ucelenej cezhraničnej destinácie, ktorá bude spoločne propagovaná a bude poskytovať služby v oblasti rekreácie, relaxu, kultúry, športu a turizmu na území medzi a pozdĺž úsekov riek Malý a Mošonský Dunaj.

Územie je špecifické fenoménom vody, kde oba toky vytvárajú najrozsiahlejšiu vnútrozemskú deltu v Európe. Splavy a cyklistika v spojení s kultúrou a gastronómiou Žitného ostrova je základom pre rozvoj spoločnej destinácie, ktorá vie byť atraktívna nielen pre rezidentov územia, ale aj pre zahraničných turistov. Ekologický turizmus vo forme vodnej turistiky a cykloturistiky poskytne návštevníkom nezabudnuteľné zážitky z pobytu v regióne a je zároveň ohľaduplný k životnému prostrediu. V rámci projektu na viac ako 30 miestach (5 v SR + 25 v HU) bude dobudovaná rekreačná infraštruktúra ako sú pontóny a prístaviská na Malom a Mošonskom Dunaji, ktoré budú napojené na existujúce alebo novobudované cyklotrasy v rámci projektu. Partneri spoločne vytvoria stratégiu rozvoja a značku novej cezhraničnej destinácie, webový portál a mobilnú aplikáciu, atraktívne tlačené materiály v podobe brožúr a máp, vyznačia prekážky a body záujmu pozdĺž vodnej trasy na vybraných úsekoch a v rámci rôznych aktivít a kampaní budú propagovať návštevu regiónu a trávenie voľného času v prírode, popularizovať splavy na tichej vode a upozorňovať na kultúrne zaujímavosti a nehmotné dedičstvo jedinečnej destinácie. Špecifickou cieľovou skupinou zapojenou do projektu budú školy, s cieľom prezentovať mladej generácii tento nie až tak známy produkt a vyvolať u nich trvalý záujem.

#### Relevantné cieľové skupiny:

* Turisti, cyklisti, vodáci, školy;
* Organizácie cestovného ruchu a destinačného manažmentu;
* Obyvatelia dotknutých území, domáci a zahraniční návštevníci.

**Najdôležitejšie aktivity BSK v projekte:**

* Vedenie projektu a koordinácia partnerov pri implementácií a napĺňaní cieľov projektu;
* **Marketingové definovanie cezhraničnej destinácie CR na území Malého a Mošonského Dunaja** – spracovanie stratégie, dizajn manuálu, spoločnej mapy územia Malého a Mošonského Dunaja, brožúr k projektu a k destinácií Malý Dunaj;
* **Aktivity na zvýšenie návštevnosti v regióne,** popularizáciu vodnej turistiky a cykloturistiky, výmenné pobyty, výmena know-how, workshopy, podujatia pre verejnosť, press trip;
* Propagácia vnútrozemskej delty Dunaja a možností na rekreáciu na tokoch Malého a Mošonského Dunaja – **foto a video súťaž; video spoty; tlačové konferencie a správy**;
* Organizácia **vstupnej konferencie** projektu a koordinačných stretnutí projektového tímu;
* Spolupráca pri príprave aktivít ostatných partnerov ako sú: **webové nástroje a aplikácie, kampaň „Mládež na vodu“** - pilotné aktivity so zapojením žiakov základných a stredných škôl BSK v rámci kampane a i.

**Spoločné cezhraničné aktivity:**

* **Vývoj spoločnej mapy, turistickej brožúry, spoločného webového nástroja a mobilnej aplikácie**;
* Organizovanie **podujatí na** **zvyšovanie povedomia** na rozvoj potenciálu územia Malého a Mošonského Dunaja:
  + podujatia v rámci týždňa „Green Week“ prevažne v novovzniknutých rekreačných areáloch;
  + regionálne workshopy;
  + študijné cesty a výmena know-how.

Cezhraniční partneri pozdĺž riek Dunaja, Mošonského Dunaja a Malého Dunaja, oblastí Žitný ostrov a Szigetköz dobudujú infraštruktúru a dopravné podmienky potrebné na rozvoj spoločného ekologického turizmu v regióne, vytvoria spoločnú ponuku služieb v cestovnom ruchu v tejto cezhraničnej destinácii a budú sa vzájomne podporovať.

Účasť Bratislavského samosprávneho kraja v projekte „Objavte Malý a Mošonský Dunaj na bicykli a na člne“ ponúka možnosť na vznik nového cezhraničného produktu CR zameraného na rekreáciu na a popri vode Malého Dunaja vo vnútrozemskej delte Dunaja, ktorý v území bude spájať obce a atraktivity športového a rekreačného využitia, prírodne a kultúrne hodnotné územia a to najmä prírode šetrnými spôsobmi dopravy. Nový produkt cestovného ruchu poskytne široké možnosti na rekreáciu nielen rezidentom územia, ale bude zároveň atraktívny aj pre zahraničného turistu z prihraničných regiónov. Bratislavský samosprávny kraj sa radí medzi aktívnych aktérov regionálneho rozvoja, cyklodopravy a cykloturizmu cezhraničných oblastí s najvýraznejšími vplyvmi na reálne aplikovateľné výsledky v území. Za posledné roky sme zvýšili záujem miest a obcí o rozvoj cyklodopravy a kombinovanej dopravy, nadviazali sme úspešnú spoluprácu s viacerými aktérmi v regióne a na základe nej vyvíjame nadnárodné projektové zámery pre nové programové obdobie 2014-2020 založené na využití udržateľnej dopravy akými sú napríklad: „TRANSDANUBE.PEARLS“, „Sacra Velo“ alebo „Cyklolávky cez rieku Morava“.

Územie rozvíjané partnermi „Objavte Malý a Mošonský Dunaj na bicykli a na člne“ treba z pohľadu BSK vnímať okrem cezhraničného aj v nadnárodnom rozmere, keďže tesná blízkosť štátnych hraníc s Maďarskom, Rakúskom a Českou republikou vytvára výborné podmienky pre rozvoj cezhraničného turistického ruchu.

**Súčasné trendy v Európe stále viac využívajú kombinované a alternatívne ekologické spôsoby dopravy v cestovnom ruchu, ku ktorým sa postupne prispôsobuje celá sieť služieb v CR. Práve tento potenciál chceme v projekte využiť, sceliť a propagovať ako spoločný názor uvedomelých, ekologicky zmýšľajúcich, moderných európskych regiónov.**

**Celková výška rozpočtu všetkých spolufinancujúcich partnerov na 3 ročnú dĺžku trvania projektu (36 mesiacov) nepresiahne 3 000 000 €, z čoho rozpočet Bratislavského samosprávneho kraja je plánovaný vo výške 220 000 €, pri povinnom spolufinancovaní z vlastných zdrojov vo výške 5 % t.j. 11 000 €. Výška nenávratného finančného príspevku z EFRR predstavuje 85 % z celkových žiadaných výdavkov na projekt – t.j. 187 000 €. Výška finančného príspevku zo štátneho rozpočtu SR predstavuje 10 % z celkových žiadaných výdavkov na projekt – t.j. 22 000 €.**

**[](http://www.google.sk/url?sa=i&rct=j&q=&esrc=s&frm=1&source=images&cd=&cad=rja&docid=gZZm-MFwp-iA9M&tbnid=8kG12_kDcyjMsM:&ved=&url=http://www.datourinfo.eu/node/156&ei=wsMVU8icAoiV4wSg5IDYDA&bvm=bv.62286460,d.bGE&psig=AFQjCNF3oFxGwuL4zvP0Rr6KvPLSNRwNCw&ust=1394021698478535) **

 

**Projektový list**

**Projekt „Objavte Malý a Mošonský Dunaj na bicykli a na člne“ / „Discover the Small & Moson Danube by bike and boat“**

**Operačný program:** INTERREG V-A SK-HU 2014-2020

**Prioritná os 1:** „Príroda a kultúra“

**IP 6c:** Zachovanie a ochrana životného prostredia a podpora efektívneho využívania zdrojov

**Hlavný cieľ projektu:**

* Zvýšenie atraktivity a návštevnosti cezhraničného regiónu v Podunajskej oblasti.

**Špecifické ciele projektu:**

* Rozvoj CR prostredníctvom sprístupnenia prírodného a kultúrneho dedičstva atraktívnou a udržateľnou dopravou;
* Zvýšenie povedomia o prírodných zaujímavostiach v subregióne a zvýšenie počtu cezhraničných návštevníkov;
* PR, komunikácia a sieťovanie poskytovateľov služieb vodného turizmu, CR a verejnej správy prostredníctvom vytvorenia nového produktu CR a cezhraničnej destinácie.

**Najdôležitejšie aktivity BSK v projekte:**

* Vedenie projektu a koordinácia partnerov pri implementácií a napĺňaní cieľov projektu;
* Vytvorenie cezhraničnej destinácie CR „Vnútrozemská delta Dunaja“ / “Malý Dunaj & Mošonský Dunaj“ – spracovanie stratégie, dizajn manuálu, spoločná mapa územia Malého a Mošonského Dunaja;
* Aktivity na popularizáciu lokálneho CR, vodného a eko turizmu;
* Výmenné pobyty, výmena know-how, exkurzie a workshopy, odborné podujatia, press trip, konferencia k projektu.
* Propagácia vnútrozemskej delty Dunaja a možnosti na rekreáciu na tokoch Malého a Mošonského Dunaja – foto a video súťaž; video spoty; spolupráca pri príprave aktivít ako sú: webové nástroje a aplikácie, kampaň „Mládež na vodu“ a i.

**Najdôležitejšie aktivity slovenských partnerov v Bratislavskom kraji:**

* Infraštruktúra na rekreačných lokalitách pri vode: MČ Bratislava Vrakuňa, vybudovanie prístaviska v Zálesí; náučný chodník pri starom brode Malinovo; vodné a orientačné značenie na celom toku Malého Dunaja;
* 6 km nových alebo zrenovovaných cyklotrás, realizujú: MČ Bratislava Vrakuňa, Most pri Bratislave, Zálesie.
* Soft aktivity na popularizáciu vodnej rekreácie, spoznávania prírodného a kultúrneho dedičstva Podunajska: „Mládež na vodu“, Green week – týždeň aktivít pre verejnosť na Malom Dunaji;

**Realizácia projektu:** 36 mesiacov od schválenia, predpokladaný začiatok 01/2017

**Navrhovaní partneri:**

**SK:**

1. BSK – žiadateľ

2. MČ Bratislava - Vrakuňa

3. Most pri Bratislave

4. obec Zálesie

5. obec Malinovo

6. TTSK

7. Kajak Canoe Klub Šamorín

8. Agentúra pre výskum mobilných technológii, o.z.

9. NSK

10. Mesto Kolárovo

**HU:**

11. Mesto Mosonmagyaróvár

**Udržateľnosť:**

* Minimálne 1 spoločné cezhraničné podujatie ročne organizované zo vzniknutých partnerstiev – odomykanie vôd, vodný event s cezhraničnou propagáciou
* Údržba a prevádzkovanie prístavísk, vodných trás a cyklotrás vrátane ich značenia.

**Zodpovedný za prípravu projektu:**

* Odbor stratégie, územného rozvoja a riadenia projektov
* Odbor cestovného ruchu a kultúry, nositeľ projektu v zmysle Akčného plánu Úradu BSK na r.2016-2017 (projekt č.OCraK\_15)

**Rozpočet projektu:** 3.000.000,- EUR

**Rozpočet BSK:** 220.000,- EUR

**Spolufinancovanie z rozpočtu BSK:**  5 % t.j. 11.000,- EUR