**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

22. apríla 2016

**Informácia**

**o účasti poslancov a ostatných delegovaných zástupcov za BSK**

**na zasadnutiach rád škôl a rady školského zariadenia v r. 2015**

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Informácia – text + tabuľka

4. Príloha – List riaditeľa Ú BSK

5. Stanoviská komisií

Zodpovedný:

Ing. Roman Csabay

riaditeľ Odboru školstva, mládeže a športu

Úradu Bratislavského samosprávneho kraja

Spracovateľ:

Mgr. Oľga Zaťková,

Oddelenie školstva

Úradu Bratislavského samosprávneho kraja

Bratislava

apríl 2016

N á v r h u z n e s e n i a

**UZNESENIE č. ......... / 2016**

zo dňa 22. 04. 2016

Zastupiteľstvo Bratislavského samosprávneho kraja po prerokovaní materiálu

**b e r i e n a  v e d o m i e**

informáciu o účasti poslancov a ostatných delegovaných zástupcov za BSK na zasadnutiach rád škôl a rady školského zariadenia v r. 2015

**D ô v o d o v á s p r á v a**

V zmysle zákona č. 596/2003 Z. z. o  štátnej správe v školstve a  školskej samospráve a o zmene a doplnení niektorých zákonov v znení neskorších predpisov sa ustanovujú rady škôl a rady školských zariadení, ako iniciatívne a poradné samosprávne orgány, ktoré vyjadrujú a presadzujú verejné záujmy a záujmy žiakov, rodičov, pedagogických zamestnancov a  ostatných zamestnancov v oblasti výchovy a vzdelávania. Plnia funkciu verejnej kontroly, posudzujú a vyjadrujú sa k činnosti škôl, školských zariadení, orgánov miestnej štátnej správy, orgánov obcí a samosprávnych krajov z pohľadu školskej problematiky.

Zákon č. 596/2003 Z. z. o štátnej správe v školstve a  školskej samospráve a o zmene a doplnení niektorých zákonov v znení neskorších predpisov stanovuje zloženie členov v orgánoch školskej samosprávy.

§ 25 ods. 1 stanovuje zloženie členov rady v počte 5 až 11 členov.

§ 25 ods. 2 umožňuje pri nižšom počte zamestnancov školy a školského zaradenia ako 25, mať nižší počet členov ako 11.

V § 25 ods. 5 je stanovené delegovanie štyroch zástupcov zriaďovateľa do rady školského zariadenia pri školskom internáte.

V § 25 ods. 6 písm. a) je stanovené delegovanie štyroch zástupcov zriaďovateľa, z ktorých je v stredných odborných školách jeden zástupca inštitúcie podieľajúcej sa na koordinácii odborného vzdelávania a prípravy pre trh práce, ak ho táto inštitúcia nominuje.

V § 25 ods. 6 písm. c) je stanovené delegovanie šiestich zástupcov zriaďovateľa do orgánov školskej samosprávy pri jazykovej škole.

Pre dodržanie uvedeného zákona je obsadených celkovo 228 miest v 56 radách škôl a  v  jednej rade školského zariadenia (celkom 57 rád) delegovanými zástupcami zriaďovateľa, vrátane zástupcov stavovských organizácií.

Návrh na zastúpenie Bratislavského samosprávneho kraja v radách škôl a rade školského zariadenia v zriaďovateľskej pôsobnosti Bratislavského samosprávneho kraja, vrátane ďalšieho postupu pri zmenách v delegovaní zástupcov, bol schválený na zasadnutí Zastupiteľstva BSK, dňa 21.02.2014, uznesením č. 14/2014.

**Informácia**

o účasti poslancov a ostatných delegovaných zástupcov za BSK na zasadnutiach rád škôl a rady školského zariadenia v r. 2015.

Do rád škôl a rady školského zariadenia v súlade so zákonom č. 596/2003 Z. z. o  štátnej správe v školstve a  školskej samospráve a o zmene a doplnení niektorých zákonov v znení neskorších predpisov je obsadených celkovo 228 miest v 56 radách škôl a  v  jednej rade školského zariadenia (celkom 57 rád) delegovanými zástupcami zriaďovateľa, vrátane zástupcov stavovských organizácií. Tieto miesta sú obsadené 43 poslancami BSK a  39 neposlancami BSK.

Návrh na zastúpenie Bratislavského samosprávneho kraja v radách škôl a rade školského zariadenia v zriaďovateľskej pôsobnosti Bratislavského samosprávneho kraja, vrátane ďalšieho postupu pri zmenách v delegovaní zástupcov, bol schválený na zasadnutí Zastupiteľstva BSK, dňa 21.02.2014, uznesením č. 14/2014.

Pre zabezpečenie vyššej účasti poslancov na zasadnutiach rád škôl a rade školského zariadenia boli na základe Uznesenia č. 85/2014 Zastupiteľstva BSK zo dňa 12.12.2014 listom riaditeľa Úradu BSK dňa 19.12.2014 elektronickou poštou požiadaní riaditelia s predsedami rád škôl a rady školského zariadenia o vypracovanie časového harmonogramu zasadnutí na rok 2015 so zreteľom na materiál “Informácia o rámcovom pláne zasadnutí Zastupiteľstva Bratislavského samosprávneho kraja v kalendárnom roku 2015“ tak, aby boli zosúladené termíny zasadnutí komisií Z BSK a rád škôl (v prílohe).

V priebehu roku pri nahlasovaní termínov, resp. ich zmien pri súbehu so zasadnutiami komisií boli riaditelia škôl/predsedovia upozornení na rovnaký termín a  odkomunikovanie s delegovanými poslancami.

Keďže bola po prvýkrát vyvinutá uvedená aktivita s cieľom zvýšenia účasti delegovaných zástupcov na jednotlivých zasadnutiach, nie všetky termíny sa podarilo zosúladiť s termínmi komisií Z BSK. Plány zasadnutí rád škôl a rady školského zariadenia sa schvaľovali v septembri/októbri, t. j. na začiatku školského roku a plán zasadnutí jednotlivých komisií Z BSK bol schválený až v decembri. Nie všetky zasadnutia sa podarilo presunúť na iné termíny.

Väčší problém sa ukazuje pri prekrývaní termínov zasadnutí jednotlivých rád a delegovaných zástupcov, ktorí sú členmi viacerých rád. Napriek tomu sa delegovaným zástupcom vo väčšine prípadov darí zosúladiť jednotlivé účasti i v rovnakých termínoch, napr. striedavou účasťou, resp. skorším odchodom z jedného zasadnutia a neskorším príchodom na ďalšie zasadnutie a pod.