**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

**22. apríla 2016**

**Návrh**

**na zmenu rozpočtu Bratislavského samosprávneho kraja v roku 2016**

Materiál predkladá: Materiál obsahuje:

**RNDr. Martin Zaťovič** 1. Návrh uznesenia

podpredseda 2. Dôvodová správa

3. Stanoviská komisií Z BSK

Zodpovedný:

**Ing. Marián Múdry**

riaditeľ odboru financií

Spracovateľ:

**Ing. Veronika Bódiová**

vedúca oddelenia rozpočtu

**Bratislava**

**Apríl 2016**

N á v r h u z n e s e n i a

**UZNESENIE č. .. / 2016**

zo dňa 22.04. 2016

Zastupiteľstvo Bratislavského samosprávneho kraja

1. **schvaľuje**

zmenu rozpočtu Bratislavského samosprávneho kraja na rok 2016 v zmysle § 14 zákona   
č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov pri zachovaní vyrovnaného rozpočtu Bratislavského samosprávneho kraja, a to:

**A.1** zvýšenie príjmových finančných operácii o prostriedky rezervného fondu vo výške 1 691 800,70 EUR a zvýšenie kapitálových výdavkov Podprogramu 3.3.: Majetok - investície, údržba na úhradu kapitálových výdavkov BSK v rovnakej sume.

**A.2** zvýšenie daňových príjmov vo výške 107 045,19 EUR a zvýšenie bežných výdavkov v Programe 14: Strategická podpora verejného života a rozvoja regiónu v rovnakej sume.

**D ô v o d o v á s p r á v a**

Predložená zmena rozpočtu Bratislavského samosprávneho kraja na rok 2016, upravuje rozpočet BSK na rok 2016 v príjmovej a  výdavkovej časti rozpočtu o sumu 1 798 845,89 EUR,

Prvá úprava rozpočtu v rámci tohto materiálu predstavuje zvýšenie príjmových finančných operácii o prostriedky rezervného fondu vo výške 1 691 800,70 EUR a v rovnakej výške zvýšenie kapitálových výdavkov Podprogramu 3.3.: Majetok - investície, údržba na úhradu kapitálových výdavkov BSK, nakoľko v Podprograme 3.3. Majetok - investície, údržba a v Programe 6: Komunikácie je viazané čerpanie výdavkov vo  výške 6,5 mil. € s ohľadom na plnenie kapitálových príjmov z predaja dubiózneho majetku BSK. Preto navrhujeme tieto finančné prostriedky doplniť o kapitálové výdavky v celkovej sume 1 691 800,70 EUR.

Druhou úpravou rozpočtu v rámci tohto materiálu je zvýšenie daňových príjmov BSK o sumu 107 045,19 EUR na základe aktuálnej prognózy vývoja daňových príjmov Ministerstva financií SR a v rovnakej sume zvýšenie bežných výdavkov v Programe 14 - Strategická podpora verejného života a rozvoja regiónu. Toto zvýšenie predstavuje 3% podiel z nárastu daňových príjmov v zmysle aktuálnej prognózy daňových príjmov a vychádza z koncepcie podpory všestranného rozvoja kraja definovanej v schválenom rozpočte BSK na rok 2016 v Programe 14.

**Po schválení navrhnutých zmien zostáva rozpočet Bratislavského samosprávneho kraja naďalej vyrovnaný.**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akcept. / Neakcept.** | **Zapracov. /Nezapracov.** |
| **Komisia sociálnych vecí a zdravotníctva** | Členovia KZaSV po prerokovaní materiálu odporúčajú materiál predložiť na rokovanie Z BSK a schváliť ho tak, ako bol predložený na rokovanie komisie. | Prítomní: 5  Za: 5  Proti: 0  Zdržal sa: 0  Nehlasoval: 0 |  |  |
| **Komisia majetku, investícií a VO** | Komisia po prerokovaní materiálu odporúča tento predložiť na rokovanie Z BSK a schváliť predložený návrh uznesenia. | Prítomní: 3  Za: 3  Proti: 0  Zdržal sa: 0  Nehlasoval: 0 |  |  |
| **Komisia dopravy** | KD po prerokovaní odporúča Z BSK prerokovať a schváliť predložený materiál v zmysle navrhnutého uznesenia. | Prítomní: 10  Za: 10  Proti: 0  Zdržal sa: 0  Nehlasoval: 0 |  |  |
| **Komisia európskych záležitostí,**  **regionálnej spolupráce a cestovného**  **ruchu** | Komisia odporúča Z BSK prerokovať a schváliť predložený materiál. | Prítomní: 6  Za: 6  Proti: 0  Zdržal sa: 0  Nehlasoval: 0 |  |  |
| **Komisia kultúry** | Komisia kultúry po prerokovaní predložený materiál schvaľuje a odporúča Z BSK predložený materiál prerokovať a schváliť. | Prítomní: 7  Za: 7  Proti: 0  Zdržal sa: 0  Nehlasoval: 0 |  |  |
| **Komisia regionálneho rozvoja, územného**  **plánovania a životného prostredia** | Komisia po prerokovaní materiálu odporúča Z BSK predložený návrh uznesenia schváliť. | Prítomní: 8  Za: 8  Proti: 0  Zdržal sa: 0  Nehlasoval: 0 |  |  |
| **Komisia školstva, športu a mládeže** | Komisia materiál prerokovala a odporúča v zmysle návrhu uznesenia predložiť na rokovanie Zastupiteľstva BSK | Prítomní: 9  Za: 9  Proti: 0  Zdržal sa:0  Nehlasoval: 0 |  |  |
| **Finančná komisia** | FK po prerokovaní materiálu odporúča Z BSK schváliť predložený materiál. | Prítomní: 8  Za: 8  Proti: 0  Zdržal sa: 0  Nehlasoval: 0 |  |  |

**Stanoviská komisií Zastupiteľstva BSK**

k materiálu **Návrh na zmenu rozpočtu Bratislavského samosprávneho kraja v roku 2016**

(Komisie hlasovali spolu s materiálom „Návrh Záverečného účtu Bratislavského samosprávneho kraja za rok 2015“ o bode A.1, bod A.2 bol prerokovaný len vo Finančnej komisii)