**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22.apríla 2016

**Návrh**

**na poskytnutie dotácií na rok 2016 z Bratislavskej regionálnej dotačnej schémy na podporu turizmu v zmysle VZN č. 6/2012 o poskytovaní dotácií z rozpočtu Bratislavského samosprávneho kraja**

Materiál predkladá: Materiál obsahuje:

RNDr.Martin Zaťovič 1. Návrh uznesenia

podpredseda BSK 2. Dôvodová správa

3. Stanovisko dotačnej komisie

Zodpovedný:

Mgr.art.Zuzana Šajgalíková

riaditeľka Odboru cestovného ruchu a kultúry

Spracovateľ:

František Stano

vedúci oddelenia cestovného ruchu

Bratislava

apríl 2016

Návrh uznesenia

**UZNESENIE č. ........... / 2016**

zo dňa  22.04.2016

Zastupiteľstvo Bratislavského samosprávneho kraja po prerokovaní materiálu

**A.schvaľuje**

dotácie v celkovej výške **70 000,- EUR** z rozpočtu BSK z programu 14: Strategická podpora verejného života a rozvoja regiónu za účelom financovania projektov v rámci Bratislavskej regionálnej dotačnej schémy na podporu turizmu 2016 v zmysle Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja v zmysle stanoviska a odporúčania osobitnej komisie na posudzovanie dotácií nasledovne:

|  |  |  |  |  |  |
| --- | --- | --- | --- | --- | --- |
|  | **Oblasť** | **Názov žiadateľa** | **Názov projektu** | **Účel (text)** | **Navrhovaná suma (EUR)** |
| 1 | I. Podpora pešej a cyklistickej turistiky | Múzeum Petržalského opevnenia | Múzeum Petržalského opevnenia - revitalizácia prístupovej komunikácie a výroba informačných tabúľ | Výroba informačných tabúľ a spevnenie prístupovej komunikácie | 1300,00 |
| 2 | I. Podpora pešej a cyklistickej turistiky | Nezisková organizácia Barbora | Geomontánny Park Pezinok - infraštruktúra a propagácia | Osadenie informačných tabúľ a lavičiek na banskom náučnom chodníku | 4000,00 |
| 3 | I. Podpora pešej a cyklistickej turistiky | RNDr. Daniel Kollár -DAJAMA | Cykloturistika pre všetkých | Vytvorenie mobilnej aplikácie Bratislavského kraja pre cykloturistov | 4000,00 |
| 4 | I. Podpora pešej a cyklistickej turistiky | Academia Istropolitana Nova | Produkt cestovného ruchu: Turisticko-poznávací balíček „Spoznajte Svätý Jur” | Výroba informačných tabúľ, mapy, brožúry a dotykového panela | 2800,00 |
| 5 | I. Podpora pešej a cyklistickej turistiky | ATC Rudava,  o. z. | Podpora cykloturistiky Rudava | Dobudovanie infraštruktúry ATC | 2700,00 |
| 6 | I. Podpora pešej a cyklistickej turistiky | Klub slovenských turistov | Obnova turistického značenia - BSK, rok 2016 | Obnova značkovania, výroba a údržba smerovníkov v Malých Karpatoch | 3500,00 |
| 7 | II. Podpora vidieckeho turizmu a agroturizmu | Wine & Wein, s.r.o. | In Vino Wine Shuttle Bratislava – Malé Karpaty | Zabezpečenie celoročnej dostupnosti MVC kyvadlovou dopravou | 12000,00 |
| 8 | II. Podpora vidieckeho turizmu a agroturizmu | Mestská časť Bratislava - Rača | Rekonštrukcia Červenej lisovne ako súčasti Dní otvorených pivníc v Rači | Rekonštrukcia historického objektu pre potreby vinárskych podujatí | 2200,00 |
| 9 | II. Podpora vidieckeho turizmu a agroturizmu | Račiansky vinohradnícky spolok | Rozšírenie kapacity soc.zar. pre potreby Dní otvorených pivníc v Rači | Výstavba soc. zariadení pre vinárske podujatia | 4000,00 |
| 10 | II. Podpora vidieckeho turizmu a agroturizmu | Zväz vinohradníkov a vinárov Slovenska | Vstupná brána z dunajského do vinárskeho regiónu | Vytvorenie prezentačného priestoru slovenských vín na pontóne na dunajskom nábreží | 16500,00 |
| 11 | II. Podpora vidieckeho turizmu a agroturizmu | Svätojurský vinohradnícky spolok | Vinohradnícky skanzen Svätý Jur | Vybudovanie vinohradníckeho skanzenu | 9500,00 |
| 12 | III. Podpora historického a kultúrneho dedičstva | Mestské centrum kultúry Malacky | Spoznávajte živú históriu Malaciek | Podpora produktu Via Pállfy a sprístupnenie pamiatok pre nevidiacich | 3400,00 |
| 13 | III. Podpora historického a kultúrneho dedičstva | Pezinský okrášľovací spolok, o. z. | Pezinský jarmok | organizácia podujatia  historického jarmoku | 4100,00 |

**D ô v o d o v á s p r á v a**

**Bratislavský Samosprávny kraj v súlade s Akčným plánom Stratégie rozvoja turizmu schválenej uzn. č. 100/2015 zo dňa 11.12.2015 začal implementovať Bratislavskú regionálnu dotačnú schému na podporu turizmu v roku 2016.**

**Zastupiteľstvo BSK v súlade s § 4 ods. 3. VZN BSK č. 6/2012 na svojom zasadnutí dňa 19.2.2016 schválilo uznesením č.10/2016 výnimku z lehoty podávania žiadostí na poskytnutie dotácií z Bratislavskej regionálnej dotačnej schémy na rok 2016 s tým, že termín vyhlásenia výzvy na predkladanie žiadostí bol stanovený do 22.2.2016.**

Na základe uvedenej výnimky zverejnil Bratislavský samosprávny kraj dňa 22.2.2016 Výzvu na predkladanie žiadostí o poskytnutie dotácií z Bratislavskej regionálnej dotačnej schémy na podporu turizmu na rok 2016 s termínom predkladania žiadostí do 11.3.2016. Celková výška finančných prostriedkov vo Výzve je 70000,-EUR, pričom minimálna výška žiadanej dotácie musí byť viac ako 2 500,-EUR, maximálna možná výška poskytnutej dotácie pre jeden subjekt je 20 000,-EUR.

Zameranie výzvy bolo v zmysle priorít vychádzajúcich zo Stratégie rozvoja turizmu obsahovo bližšie špecifikované stanovením podporovaných oblastí: 1. podpora pešej a cyklistickej turistiky, 2. podpora vidieckeho turizmu a agroturizmu s ťažiskom na vínny turizmus, 3. podpora historického a kultúrneho dedičstva. Oprávnenými žiadateľmi boli obce, podnikatelia v cestovnom ruchu, občianske združenia, záujmové združenia právnických osôb a neziskové organizácie.

V súlade s podmienkami, zverejnenými vo Výzve, bolo povinnosťou žiadateľov registrovať žiadosti prostredníctvom elektronického registračného systému a súčasne podať žiadosť aj v písomnej forme. Osem externých a traja interní odborní hodnotitelia posudzovali žiadosti podľa nasledovných kritérií: a) súlad s obsahovým zameraním výzvy – s podporovanými oblasťami a aktivitami, b) prínos projektu pre inovatívnosť, atraktívnosť a komplexnosť produktu cestovného ruchu, c) udržateľnosť projektu, d) finančná stránka projektu - primeranosť, hospodárnosť, reálnosť rozpočtu a miera spolufinancovania projektu zo strany žiadateľa, e) odborná, technická, materiálna a personálna spôsobilosť žiadateľa o dotáciu a úspešnosť jeho doteraz realizovaných projektov.

V stanovenom termíne splnilo podmienky VZN BSK č. 6/2012 o poskytovaní dotácií z rozpočtu Bratislavského samosprávneho kraja a podmienky Výzvy na predkladanie žiadostí o poskytnutie dotácií z Bratislavskej regionálnej dotačnej schémy na podporu turizmu na rok 2016 **spolu 20 žiadostí v úhrnnej požadovanej sume podpory 239 925,60 EUR**.

**Hodnotiaca komisia pozostávajúca z 11 členov, vymenovaných dňa 11. 3. 2016 predsedom BSK, po svojom záverečnom zasadnutí 30.3.2016 odporučila z Bratislavskej regionálnej dotačnej schémy podporiť spolu 13 žiadostí o poskytnutie dotácií v úhrnnej sume 70000,- EUR. Tabuľka s návrhom osobitnej komisie je súčasťou návrhu uznesenia.**

**Záver:**

**Bratislavský samosprávny kraj v regionálnej dotačnej schéme na podporu turizmu v r.2016 po prvý raz uplatnil efektívny mechanizmus riadenej finančnej podpory rozvoja turizmu v záujme vybudovania komplexného produktu a atraktivít v spravovanom území na princípoch odbornej autonómie a transparentnosti posudzovania projektov. Odporúčame poslancom schváliť materiál v zmysle navrhnutého uznesenia.**