**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22.04.2016

**Správa**

**o vykonanej inventarizácii nehnuteľného majetku Bratislavského samosprávneho kraja za rok 2015**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovedný:

JUDr. Ing. Ján Keselý

riaditeľ Odboru investičných činností,

správy majetku a verejného obstarávania

Bc. Gabriela Papánová

vedúca oddelenia správy majetku

Spracovateľ:

Bc. Dana Markošová

referent oddelenia správy majetku

Bratislava

apríl 2016

Návrh uznesenia

**UZNESENIE č. ........... / 2016**

zo dňa  22.04.2016

Zastupiteľstvo Bratislavského samosprávneho kraja po prerokovaní materiálu

**berie na vedomie**

správu o vykonanej inventarizácii nehnuteľného majetku Bratislavského samosprávneho kraja za rok 2015, s celkovou účtovnou hodnotou k 31.12.2015 :

* budovy a stavby (účet 021) : 235.582.504,29 €
* pozemky (účet 031) : 80 938 454,28 €

**D ô v o d o v á s p r á v a**

Bratislavský samosprávny kraj je vlastníkom nehnuteľného majetku v správe Úradu Bratislavského samosprávneho kraja a v správe jednotlivých organizácii v zriaďovateľskej pôsobnosti BSK.

Odbor investičných činností, správy majetku a verejného obstarávania - oddelenie správy majetku Úradu Bratislavského samosprávneho kraja každoročne pripravuje materiál na rokovanie Zastupiteľstva BSK, v ktorom informuje o aktuálnom stave nehnuteľného majetku za predchádzajúci kalendárny rok.

Materiál je spracovaný podľa jednotlivých organizácií v zriaďovateľskej pôsobnosti BSK, ktoré majú majetok zverený v zmysle platných protokolov o zverení majetku do správy. Ďalšiu časť tvorí súpis nehnuteľného majetku, ktorý je v súčasnosti v správe Úradu BSK.

Materiál neobsahuje informácie o technickom stave nehnuteľného majetku, ani o potrebe opráv a výške prípadných investícií. V súčasnosti Odbor investičných činností, správy majetku a verejného obstarávania – oddelenie investičných činností pripravuje spracovanie passportu nehnuteľného majetku.

BSK má vo vlastníctve aj nehnuteľný majetok, ktorý je zapísaný v zozname národných kultúrnych pamiatok, spolu 19 budov a 2 parky.

K 31.12.2015 je v zmysle uznesení Zastupiteľstva BSK vyhlásený za prebytočný nehnuteľný majetok :

* stavby a pozemky SOŠ chemickej Vlčie hrdlo, Račianska 78-80
* budova pre školstvo,vzdel.a výskum Pezinok
* areál bývalého SOU energetického v Záhorskej Bystrici;
* chata v Kučišdorfskej Doline, Pezinok;
* muničné sklady v MČ Záhorská Bystrica;
* bývalý vojenský areál vo Vajnoroch;
* dielne s.č. 5315 na Starej Ivanskej ceste 1/A v Bratislave;
* areál na Starej Vajnorskej 14 v Bratislave;
* budovy na Znievskej ul. 2 a Znievskej ul. 4 v Bratislave (Petržalka);

Pri vykonávaní inventarizácie nehnuteľného majetku k 31.12.2015 neboli zistené rozdiely. Evidencia majetku bola porovnávaná s evidenciou katastra nehnuteľností.

K navýšeniu účtovnej hodnoty majetku v priebehu roka 2015 prišlo z dôvodu technického zhodnotenia (rekonštrukcií) a bezodplatného prevodu do vlastníctva BSK (ukončené súdne spory, ukončený a schválený register opráv evidencie pozemkov, rozhodnutia pozemkových úradov).

Celková účtovná hodnota nehnuteľného majetku vedená v účtovníctve Úradu BSK a zariadení v zriaďovateľskej pôsobnosti za roky 2013 až 2015 je :

|  |  |  |  |
| --- | --- | --- | --- |
|  | **ÚČTOVNÁ HODNOTA NEHNUTEĽNÉHO MAJETKU (brutto)** | | |
|  | **k 31.12.2013** | **k 31.12.2014** | **k 31.12.2015** |
| budovy a stavby (účet 021) | 225 101 710,48 € | 229 913 346,26 € | 235.582.504,29 € |
| pozemky (účet 031) | 79 031 382,41 € | 80 921 682,48 € | 80 938 454,28 € |
| **SPOLU :** | **304 133 092,89 €** | **310 832 010,74 €** | **316.520.958,57 €** |