**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22. apríl 2016

**Návrh**

**na schválenie predloženia žiadosti o NFP v rámci výzvy programu INTERREG VA SK-AT za účelom realizácie projektu „Kultúrno-kreatívne oživenie tradícií“**

Materiál predkladá: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovední:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Mgr. art. Zuzana Šajgalíková

riaditeľka Odboru cestovného ruchu a kultúry

Spracovatelia:

Ing. Michal Beniač

vedúci Oddelenia riadenia projektov

Mgr. Lea Karakolevová

referentka Oddelenia riadenia projektov

Mgr. Rastislav Šenkirik

vedúci Oddelenia kultúry

Bratislava

Apríl 2016

Návrh uznesenia

**UZNESENIE č. ........... / 2016**

zo dňa 22. 04. 2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

**A.1** predloženie projektu „Kultúrno-kreatívne oživenie tradícií“ (Heritage SK-AT) v rámci programu INTERREG VA Slovenská republika - Rakúsko 2014 - 2020.

**A.2** povinné vlastné spolufinancovanie projektu vo výške 5 %, t.j. 112 500,00 EUR.

1. **u k l a d á**

riaditeľovi Úradu Bratislavského samosprávneho kraja

**B.1** zabezpečiť vyčlenenie finančných prostriedkov na predfinancovanie projektových aktivít BSK v rozpočte BSK na roky 2016 – 2019 vo výške 2 250 000,00 EUR pri povinnom vlastnom spolufinancovaní vo výške 5 %, t.j. 112 500,00 EUR.

**B.2** zabezpečiť vyčlenenie finančných prostriedkov na predfinancovanie projektových aktivít Malokarpatského osvetového strediska z rozpočtu BSK/ OCRaK/ Oddelenia kultúry z programu 10/ podprogramu 10.5. na roky 2016 – 2019 vo výške 250 000,00 EUR.

Termín: 01.09.2016

**B.3** zabezpečiť udržateľnosť projektu po jeho ukončení v zmysle pravidiel Programu Interreg V-A SK-AT vyčlenením finančných prostriedkov v rozpočte BSK, OCRaK/ Oddelenie kultúry, z programu 10/ podprogramu 10.5.

Termín: každoročne k 31.12.

**D ô v o d o v á s p r á v a**

Uznesením č. 17/2016 Zastupiteľstvo BSK schválilo Aktualizáciu Akčného plánu Úradu BSK pre implementáciu PHSR BSK na roky 2014-2020, súčasťou ktorého je projekt rekonštrukcie NKP kaštieľa a záhrady v Modre prostredníctvom realizácie projektu „Kultúrno-kreatívne oživenie tradícií“ (č. OCRaK\_5) s finančnou alokáciou Odboru stratégie, územného rozvoja a riadenia projektov na rok 2016.

**Národná kultúrna pamiatka kaštieľ v Modre** patrila v 16.-17. storočí medzi najprosperujúcejšie uhorské vinohradnícke a remeselné strediská slobodného kráľovského mesta. Mesto Modra sa nachádza v tradičnej vinohradníckej oblasti, ktorá je zameraná na tradície vinohradníctva a vinárstva. Z tradičných remesiel možno spomenúť súkenníctvo, tkáčstvo, hrnčiarstvo (od roku 1883 keramické učilište – značka: Modra – mesto keramiky), habáni (Bizmayer). Mesto Modra je aj pamätné miesta spojené s osobou Ľudovíta Štúra (dom, lavička, horáreň, škola, cintorín), Samuela Zocha (1. bratislavský župan) a Dušana Jurkoviča (architekt). Kaštieľ vznikol v 16. storočí ako mlyn s obytnou časťou. Začiatkom 20. storočia stratil pôvodnú funkciu. Od roku 1920 sa kaštieľ stal majetkom štátu a od roku 1922 sídlom vinársko-ovocinárskej školy. V súčasnosti je kaštieľ majetkom BSK a jeho správcom Malokarpatské osvetové stredisko v Modre. **Malokarpatské osvetové stredisko** je kultúrne zariadenie v zriaďovateľskej pôsobnosti BSK a má v danej oblasti excelentné skúsenosti a výsledky (napríklad projekty Malokarpatská vínna cesta, Salón výtvarníkov, Jablkové hodovanie.) a dlhodobo spolupracuje s MVO, samosprávami a podnikateľskými subjektmi.

V súlade so Stratégiou rozvoja kultúry v Bratislavskom samosprávnom kraji na roky 2015-2020 Odboru cestovného ruchu a kultúry v podmienkach BSK bude obnovený kaštieľ, slúžiť ako **kultúrno-kreatívne centrum** nielen pre mesto Modra, ale aj pre celý Malokarpatský región a Bratislavský kraj.

[](http://www.google.sk/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwjN2MbOoq7LAhVBIA8KHSGKBUAQjRwIBw&url=http://www.moska.sk/&bvm=bv.116274245,d.ZWU&psig=AFQjCNHUt6tUUs_YgJ5j6XnYGD3XOovPLA&ust=1457429627833953)[](http://www.google.sk/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwil96Pboq7LAhUFfA4KHQa-AWgQjRwIBw&url=http://www.moska.sk/&bvm=bv.116274245,d.ZWU&psig=AFQjCNEC5eKYFljFkU6iEHM5_5FjD7HZzg&ust=1457429657413590)

1

**Názov projektu:** „Kultúrno-kreatívne oživenie tradícií“

**Akronym projektu:** HERITAGE SK-AT

**Program INTERREG VA Slovenská republika – Rakúsko 2014 - 2020**/ Prioritná os 1 - Ochrana prírodného a kultúrneho dedičstva a biodiverzity/ Investičná priorita 6c - Zachovanie a ochrana životného prostredia a podpora efektívneho využívania zdrojov prostredníctvom zachovania, ochrany, podpory a rozvoja prírodného a kultúrneho dedičstva/ Špecifický cieľ 1.1/ Zhodnocovanie prírodného a kultúrneho dedičstva

**Projektoví partneri:**

* Bratislavský samosprávny kraj (vedúci partner projektu)
* Malokarpatské osvetové stredisko v Modre
* Kulturvernetzung NÖ
* Museumsmanagement NÖ
* Obec Jedenspeigen
* Malokarpatské múzeum v Pezinku (strategický partner)

**Trvanie projektu:**

September 2016 – August 2019 (3 roky)

**Definovanie problémov:**

* Absencia priestorov a ponuky pre voľno časové aktivity pre rôzne cieľové skupiny;
* Nedostatok kultúrnych podujatí, možností umeleckého vyžitia a kreatívnej sebarealizácie;
* Chýbajúca relevantná infraštruktúra (výstavná miestnosť, konferenčné priestory a iné).

**Východiska projektu:** Región na obidvoch stranách hranice Malokarpatský región a Weinviertel je známy svojou históriou a svojím kultúrnym a prírodným dedičstvom, predovšetkým vínom a vinohradníctvom, gastronómiou, tradičnými poľnohospodárskymi plodinami – jablka/ marhule, tradičnými remeslami (keramika, paličkovanie atď.) a folklórom, ktoré postupne časom – začínajú upadať. Z tohto dôvodu je nevyhnutné chrániť naše prírodné a kultúrne dedičstvo, zdokumentovať ho a uchovávať pre naše ďalšie pokolenia a výraznejšie prezentovať v prihraničnom území rôznymi kultúrnymi podujatiami. Adaptáciou kaštieľa a záhrady v Modre sa vytvorí zázemie a priestor pre uchovanie kultúrneho dedičstva a zároveň pre kultúrno-kreatívne dianie v Malokarpatskom regióne. Každá z partnerských organizácií má vybudovanú vlastnú základňu návštevníkov, ale málo priťahuje ľudí z druhej strany hranice. Projekt vychádza v prvom rade z potreby intenzívnejšej spolupráce medzi kultúrnymi inštitúciami v SK a AT. Prostredníctvom spoločných kultúrne aktivít projekt prispeje k rozvoju prihraničného CR a zvýši sa tak aj hodnota kultúrneho dedičstva v území.

**Hlavný cieľ projektu:**

Využitie kreatívneho potenciálu a daností cezhraničného regiónu na rozvoj prírodného a kultúrneho dedičstva

**Špecifické ciele projektu:**

1. Rozvoj a sprístupnenie prírodného a kultúrneho dedičstva
2. Využitie prírodného a kultúrneho dedičstva pre rozvoj CR a komunitného rozvoja
3. Sieťovanie, osveta, publicita a marketing

**Navrhované aktivity projektu/ Pracovné balíky:**

Pracovný balík 1: Informovanosť a publicita

Práca so sociálnymi sieťami, PR články a inzercia, Video, informovanosť na domovskej stránke, infoletáky o projekte, roll-up, logo a dizajn manuál, foldre, propagačné predmety, záverečné podujatie a publicita projektu.

2

Pracovný balík 2: Projektový manažment

Pracovný balík 3: Vytvorenie kultúrno-kreatívneho zázemia

* Rekonštrukcia kaštieľa a záhrady v Modre.
* Vytvorenie technického zázemia v priestoroch MOS pre rôzne cieľové skupiny - vinári (Salón Malokarpatských vín/ Archív vín), amatérski a profesionálni umelci (Otvorené ateliéry ako spoločné aktivity s AT partnermi), verejnosť, osvetoví pracovníci, ZUŠ (Kreatívne centrum), združenia (Modranská beseda); infobod prvého kontaktu; výstavné priestory, sála pre malé javiskové formy, školiace a kurzové miestnosti, záhrada/ skleník.
* Vytvorenie digitálno-dokumentačného centra kultúrneho dedičstva a kultúrnej krajiny.

Pracovný balík 4: Podpora tradícií a tradičných produktov v cezhraničnom území/ Zachovávanie tradícií

* Kultúra a Umenie: Exkurzie s workshopmi pre kultúrne organizácie a pre študentov umeleckých škôl (spoločné aktivity s AT); Workshop tradičných remesiel spojená s prezentáciou technologických postupov; Konferencia spojená s vernisážou v Marcheggu (prezentácia digitalizácie); Konferencie „Hmotné kultúrne dedičstvo“.
* Víno a Vinohradníctvo: Súťaž o najlepšie odrody vína, verejné degustácie, vytvorenie vinotéky na SK a AT strane, vysadenie v záhrade tradičných odrôd hrozna, sprievodné podujatie jablkové hodovanie s mladým vínom v Modre, tradičné hody v Jedenspeigen.
* Digitalizácia: inventarizácia/ vyhľadávanie historických zbierok, digitalizácia a dokumentácia zbierok, sprístupnenie digitalizovaných fondov (spoločne s AT partnermi).

Pracovný balík 5: Posilnenie cezhraničnej spolupráce/ Sieťovane a prenos know-how

Odborné semináre zamerané na organizačné štruktúry a spoznávanie partnerov navzájom (spolu s AT); Sprostredkovanie umelcov pre sympózia/výstavy/koncerty pre rôzne plánované podujatia; Sieťovanie a rozšírenie kultúrnej databázy.

Pracovný balík 6: Cezhraničné dni otvorených ateliérov

Zorganizovanie dni otvorených ateliérov spolu s AT partnerom; Exkurzie pre AT umelcov na dni otvorených ateliérov v BSK, Exkurzie pre amatérskych a profesionálnych umelcov do Dolného Rakúska; Vytvorenie dvojjazyčnej brožúry k dňom otvorených ateliérov.

**Rámcový rozpočet projektu (obdobie 2016-2019):**

Celkom na projekt 3,8 mil. EUR (z toho SK strana 2,5 mil. EUR/ AT strana 1,3 mil. EUR)

BSK rozpočet 2 250 000,- EUR (z toho BSK spolufinancovanie 112 500,- EUR)

**Cieľové skupiny projektu:**

Stavovské organizácie a združenia, amatérski a profesionálni tvorcovia, stredné odborné školy umeleckého a remeselného zamerania, osvetoví pracovníci, vinári a vinohradníci, obyvatelia BSK a Dolného Rakúska, návštevníci a turisti BSK a Dolného Rakúska, samosprávy regiónov Malokarpatsko a Weinviertel.

**Udržateľnosť:**

Existuje predpoklad ďalšieho rozširovania projektu o nové produkty CR (tematické cesty, cesta hliny, časopis Záľub a záujmov), Miniexpozícia tradičných vinárenských technológií., príp. partnerského AT objektu.

**Výstupy projektu:**

1. Vytvorené kultúrno-kreatívne centrum MOS (salón malokarpatských vín/ archív vín, otvorené ateliéry, kreatívne centrum, digitálno-dokumentačné centrum, Infobod)
2. Revitalizovaná záhrada ako openair priestor pre rôzne podujatia
3. Zdigitalizované kultúrne dedičstvo a kultúrna krajina
4. Nové produkty CR/ súťaž vín, otvorené ateliéry, rôzne podujatia
5. Video o projekte a videovizitky, brožúry o projekte/ foldre/ roll-up/ propagačné predmety

3

****

****

4

**Projektový list**

**Projekt „Kultúrno-kreatívne oživenie tradícií“ (HERITAGE SK - AT)**

**Operačný program:** INTERREG V-A Slovenská republika - Rakúsko 2014-2020

**Prioritná os 1:** „Ochrana prírodného a kultúrneho dedičstva a biodiverzity“

**IP 6c:** Zachovanie a ochrana životného prostredia a podpora efektívneho využívania zdrojov prostredníctvom zachovania, ochrany, podpory a rozvoja prírodného a kultúrneho dedičstva

**Špecifický cieľ 1.1:** Zhodnocovanie prírodného a kultúrneho dedičstva

**Hlavný cieľ projektu:**

* Využitie kreatívneho potenciálu a daností cezhraničného regiónu na rozvoj prírodného a kultúrneho dedičstva

**Špecifické ciele projektu:**

* Rozvoj a sprístupnenie prírodného a kultúrneho dedičstva;
* Využitie prírodného a kultúrneho dedičstva pre rozvoj CR a komunitného rozvoja;
* Sieťovanie, osveta, publicita a marketing

**Najdôležitejšie aktivity BSK v projekte:**

* Rekonštrukcia kaštieľa a záhrady v Modre;
* Vytvorenie technického zázemia v priestoroch kaštieľa v Modre pre rôzne cieľové skupiny (vinári, amatérski a profesionálni umelci, verejnosť, osvetoví pracovníci, ZUŚ, združenia atď.);
* Vytvorenie digitálno-dokumentačného centra kultúrneho dedičstva a kultúrnej krajiny;
* Vedenie projektu a koordinácia partnerov pri implementácií a napĺňaní cieľov projektu;
* Konferencia na tému „Hmotné kultúrne dedičstvo“ a vydanie dvojjazyčnej publikácie;
* Dvojdňový odborný seminár zameraný na organizačné štruktúry kultúrnych organizácií;
* Informovanosť a publicita.

**Najdôležitejšie aktivity slovenských partnerov v Bratislavskom kraji:**

* Kultúra a Umenie: Exkurzie pre kultúrne organizácie a pre študentov umeleckých škôl; Workshop tradičných remesiel spojená s prezentáciou technologických postupov.
* Víno a Vinohradníctvo: Súťaž o najlepšie odrody vína, verejné degustácie, vytvorenie vinotéky v priestoroch kaštieľa v Modre a v záhrade vysadenie tradičných odrôd hrozna, sprievodné podujatie jablkové hodovanie s mladým vínom.
* Digitalizácia: vyhľadávanie historických zbierok, digitalizácia a dokumentácia zbierok, sprístupnenie digitalizovaného fondu odborníkom ako aj širokej verejnosti.

**Realizácia projektu:** 36 mesiacov od schválenia, predpokladaný začiatok 09/2016

**Navrhovaní partneri:**

**SK:**

1. BSK – žiadateľ

2. Malokarpatské osvetové stredisko

3. Malokarpatské múzeum v Pezinku - strategický partner

**AT:**

1. Kulturvernetzung NÖ
2. Museumsmanagement NÖ
3. Obec Jedenspeigen

**Udržateľnosť:**

* Kultúrno-kreatívne centrum a jeho kultúrne aktivity;
* Existuje predpoklad ďalšieho rozširovania projektu o nové produkty CR (tematické cesty, cesta hliny, časopis Záľub a záujmov), Mini expozícia tradičných vinárenských technológií.

**Zodpovedný za prípravu projektu:**

* Odbor stratégie, územného rozvoja a riadenia projektov
* Odbor cestovného ruchu a kultúry, nositeľ projektu v zmysle Akčného plánu Úradu BSK na r.2016-2017 (projekt č.OCraK\_5)

**Rozpočet projektu:** 3.800.000,- EUR

**Rozpočet BSK:** 2.250.000,- EUR

**Spolufinancovanie z rozpočtu BSK:**  5% t.j. 112.500,- EUR.

5