**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22.apríl 2016

……………………………………….

**Správa**

**O činnosti krajskej organizácie cestovného ruchu Turizmus regiónu Bratislava / Bratislava Region Tourism za rok 2015**

Materiál predkladá: Materiál obsahuje:

RNDr. Martin Zaťovič 1. Návrh uznesenia

Podpredseda BSK 2. Dôvodová správa

3. Samotný text materiálu

5. Stanoviská komisií

Zodpovedný:

Bc. Lukáš Dobrocký

Výkonný riaditeľ

Spracovateľ:

Mgr. Andrea Ambrózy, Turizmus regiónu Bratislava

Ing. Agáta Mikulová, Turizmus regiónu Bratislava

Mgr. Matúš Lajčák, Turizmus regiónu Bratislava

Mgr. Monika Marčáková, Turizmus regiónu Bratislava

Mgr. Ondrej Bednár, Turizmus regiónu Bratislava

Ing. Mária Jaseňáková, Turizmus regiónu Bratislava

Bratislava

Apríl 2016

Návrh uznesenia

**UZNESENIE č. ........... / 2016**

zo dňa 22.04.2016

Zastupiteľstvo Bratislavského samosprávneho kraja po prerokovaní materiálu

**b e r i e n a  v e d o m i e**

Správu o činnosti krajskej organizácie cestovného ruchu Turizmus regiónu Bratislava / Bratislava Region Tourism za rok 2015

**D ô v o d o v á s p r á v a**

**k Správe o činnosti krajskej organizácie cestovného ruchu Turizmus regiónu Bratislava / Bratislava Region Tourism za rok 2014**

Krajská organizácia cestovného ruchu Turizmus regiónu Bratislava / Bratislava Region Tourism bola založená zakladateľskou zmluvou dňa **13.02.2012** na **ustanovujúcom valnom zhromaždení Bratislavským samosprávnym krajom a oblastnou organizáciou cestovného ruchu Bratislavská organizácia cestovného ruchu** (Bratislava Tourist Board), na ktorom boli schválené Stanovy krajskej organizácie, výška členského príspevku a orgány krajskej organizácie ako predseda a výkonný riaditeľ. Za predsedu bol nominovaný a zvolený podpredseda BSK JUDr. Ivo Nesrovnal. Za výkonnú riaditeľku bola zvolená Ing. Alžbeta Melicharová. V roku 2012 sa stala členom krajskej organizácie CR oblastná organizácia cestovného ruchu Región Senec. Na valnom zhromaždení BRT v októbri roku 2014 sa uskutočnila zmena na poste podpredsedu krajskej organizácie. **Za predsedu krajskej organizácie bol nominovaný a zvolený podpredseda BSK, RNDr. Martin Zaťovič**. V roku 2015 sa stala členom KOCR BRT novovytvorená OOCR “Malé Karpaty”.

Krajská organizácia cestovného ruchu **Turizmus regiónu Bratislava** / Bratislava Region Tourism (**ďalej len BRT**) vznikla **15.02.2012** registráciou na Ministerstve dopravy, výstavby a regionálneho rozvoja SR pod č. 08557/2012/SCR a bola zapísaná do zoznamu krajských organizácií cestovného ruchu.

Dňa 10.3.2015 podala BRT na Ministerstve dopravy, výstavby a regionálneho rozvoja SR žiadosť spolu s projektom, ktorým sa uchádzala o dotáciu na činnosť v súlade so Zákonom 91/2010 Z.z. o podpore CR. Dňa 8.7.2015 bola dotácia pripísaná na účet krajskej organizácie BRT vo výške 260.000,- EUR. Splatené do konca roka 2015 boli aj členské príspevky od Bratislavského samosprávneho kraja vo výške 400 000,- EUR, kde vo februári 2015 bolo splatené riadne členské vo výške 320 000 eur a mimoriadne členské vo výške 80 000 eur bolo na základe prijatého uznesenia valnou hromadou prijaté na účet BRT v júni 2015. Členské od oblastných organizácií cestovného ruchu Región Senec a Malé Karpaty spolu bolo vo výške 5880,14 EUR. Oblastná organizácia Bratislava Tourist Board členské v roku 2015 nezaplatilo a v roku 2016 sa bude tento dlh splácať na základe prijatého splátkového kalendára.

Zasadnutie valného zhromaždenia členov krajskej organizácie cestovného ruchu BRT sa uskutočnilo v roku 2014 päťkrát ( 9.3.2015, 16.4.2015, 2.6.2015, 18.12.2015, 29.12.2015). Na Valnom zhromaždení 16.4.2015 bola odvolaná vtedajšia výkonná riaditeľka Alžbeta Melicharová a do funkcie výkonného riaditeľa bol nominovaný a zvolený Bc. Lukáš Dobrocký.

Krajská organizácia cestovného ruchu BRT zverejňuje relevantné dokumenty o zasadnutí valného zhromaždenia a výročné správy o činnosti organizácie Turizmus regiónu Bratislava. Informácie o činnosti aj dokumenty sú zverejňované na webovej stránke http://www.gob.sk/ prezentujúcej zároveň aj ponuku destinácie Bratislavský región.

V apríli 2016 boli členovia KOCR BRT na valnej hromade informovaný o činnosti a výsledkoch práce KOCR BRT, o jej aktivitách, hospodárení a celkovom fungovaní. Činnosť nadväzovala na predchádzajúce roky, bola rozšírená o nové aktivity, v ktorých sa bude pokračovať aj počas roka 2016. Po nástupe nového vedenia boli prehodnotené jednotlivé aktivity a napriek naplneniu plánu práce sa podarilo jednotlivé aktivity a ich priebeh zabezpečiť za pomoci interných zamestnancov, čím prišlo k optimalizovaniu použitých finančných prostriedkov a navýšeniu aktivít. KOCR BRT a jej aktivity boli plne v súlade s prijatou Marketingovou stratégiou 2015-2016 s výhľadom do roku 2020 ako aj v súlade s prijatou stratégiou rozvoja cestovného ruchu. Pre zachovanie synergie činnosti oddelenia CR a organizácie BRT rešpektuje aj Program hospodárskeho a sociálneho rozvoja BSK 2014 – 2020.

Činnosť a hospodárenie krajskej organizácie cestovného ruchu BRT spadá pod viacero kontrolných mechanizmov ainštitúcií. Podľa Stanov vedie táto organizácia účtovníctvo podľa zákona č. 431/2002 Z. z. o účtovníctve v znení neskorších predpisov a Opatrení Ministerstva financií Slovenskej republiky. Účtuje v sústave podvojného účtovníctva určeného pre účtovné jednotky, ktoré nie sú založené alebo zriadené na účel podnikania. Krajská organizácia cestovného ruchu BRT vedie vo svojom účtovníctve oddelene výnosy a náklady spojené s hlavnou činnosťou súvisiacou s rozvojom cestovného ruchu a výnosy a náklady na jej prevádzkovú činnosť. Krajská organizácia postupuje pri hospodárení s prostriedkami dotácie podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Krajská organizácia postupuje pri obstarávaní zákaziek podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Krajská organizácia postupuje pri hospodárení v súlade s pravidlami hospodárenia schválenými valným zhromaždením krajskej organizácie. Kontrolu hospodárenia krajskej organizácie s verejnými prostriedkami sú oprávnené vykonať hlavný kontrolór Bratislavského samosprávneho kraja v zmysle zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov vo vzťahu k členským príspevkom, Najvyšší kontrolný úrad v zmysle zákon č. 39/1993 Z. z. o Najvyššom kontrolnom úrade Slovenskej republiky v znení neskorších predpisov vo vzťahu k dotáciám a členským príspevkom, Ministerstvo dopravy, výstavby a regionálneho rozvoja Slovenskej republiky v zmysle zákona o podpore cestovného ruchu a Ministerstvo financií Slovenskej republiky v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov vo vzťahu k dotáciám.

V súlade so zákonom č. 91/2010 Z.z. o podpore cestovného ruchu sa činnosť krajskej organizácie cestovného ruchu BRT zameriava na destinačný manažment a marketing destinácie Bratislava región na domácom a zahraničnom trhu cestovného ruchu.

Krajská organizácia cestovného ruchu BRT od svojho vzniku v spolupráci so svojimi členmi - oblastnými organizáciami Bratislava Tourist Board, Malé Karpaty a Región Senec - vo svojich aktivitách napĺňa ustanovenia zákona č.91/2010 Z.z. v §11 , ktorý stanovuje práva a povinnosti krajskej organizácie. Celkový odpočet implementácie dotácie nasleduje v samotnej Správe o činnosti krajskej organizácie CR BRT za rok 2015.

**Stanoviská komisií Zastupiteľstva BSK**

**Správa**

**O činnosti krajskej organizácie cestovného ruchu Turizmus regiónu Bratislava / Bratislava Region Tourism za rok 2015**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Mandátová komisia | - | - | - | - |
| Komisia na ochranu verejného záujmu | - | - | - | - |
| Finančná komisia | Správa bola v rámci komisie prerokovaná a bez pripomienok odporučená na prerokovanie ZBSK a zobranie na vedomie | Prítomní 6  Za 6  Proti 0  Zdržal sa hlasovania 0  Nehlasoval 0 | - | - |
| Komisia majetku, investícií a verejného obstarávania | - | - | - | - |
| Komisia dopravy | - | - | - | - |
| Komisia európskych záležitostí, regionálnej spolupráce a cestovného ruchu | Správa bola v rámci komisie prerokovaná a bez pripomienok odporučená na prerokovanie ZBSK a zobranie na vedomie | Prítomní 8  Za 8  Proti 0  Zdržal sa hlasovania 0  Nehlasoval 0 | - | - |
| Komisia kultúry | Správa bola v rámci komisie prerokovaná a bez pripomienok odporučená na prerokovanie ZBSK a zobranie na vedomie | Prítomní 7  Za 7  Proti 0 Zdržal sa hlasovania 0  Nehlasoval 0 | - | - |
| Komisia školstva, mládeže a športu | - | - | - | - |
| Komisia zdravotníctva a sociálnych vecí | - | - | - | - |
| Komisia dotačná | - | - | - | - |
| Komisia regionálneho rozvoja, územného plánovania a životného prostredia | Správa bola v rámci komisie prerokovaná a bez pripomienok odporučená na prerokovanie ZBSK a zobranie na vedomie | Prítomní 8  Za 8  Proti 0  Zdržal sa hlasovania 0  Nehlasoval 0 | - | - |
| Komisia Samuela Zocha | - | - | - | - |

V stĺpci **zapracované / nezapracované pripomienky** uviesť či boli / neboli zapracované, ak nie, uviesť dôvod.