**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22. apríla 2016

**Návrh**

**na schválenie zriadenia odplatného vecného bremena v prospech Západoslovenská distribučná, a.s., spočívajúceho v práve uloženia, údržby a opravy elektroenergetických rozvodov na majetku BSK**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda BSK 2. Dôvodová správa

3. Prílohy

4. Stanoviská komisií

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

apríl 2016

Návrh uznesenia

**UZNESENIE č. ........... / 2016**

zo dňa 22.04.2016

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

zriadenie odplatného vecného bremena na pozemkoch vo vlastníctve BSK, a to na:

* **parcele č. 2907/2 - zastavané plochy a nádvoria o výmere 7570 m2**
* **parcele č. 2908 - zastavané plochy a nádvoria o výmere 4424 m2**

vedené Okresným úradom Malacky, odborom katastrálnym, na **LV č. 313**, **registra C KN**, v k. ú. Rohožník, obec Rohožník, okres Malacky,

**v prospech oprávneného** - **Západoslovenská distribučná, a.s.,** Čulenova 6, 816 47 Bratislava IČO: 36 361 518, **v rozsahu spolu 475 m2,** stanovenom **geometrickým plánom č. 039/2016** zo dňa 31.03.2016, na podklade stavebného povolenia Čj.: SOÚ-R/2015/43/1784/31-Ko zo dňa 21.05.2015, a to **odplatne /jednorazová odplata/ za cenu v sume 1 083,- €,** v zmysle znaleckého posudku vypracovaného Ing. Augustínom Jurkovičom, znalcom v odbore stavebníctvo, odhad hodnoty nehnuteľností č. 01/2016 zo dňa 11.01.2016, pre potreby uloženia, údržby a opravy elektroenergetických rozvodov.

s podmienkami:

* oprávnený z vecného bremena podpíše zmluvu o vecnom bremene do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote oprávnený z vecného bremena nepodpíše zmluvu o vecnom bremene, uznesenie stráca platnosť,
* oprávnený z vecného bremena uhradí cenu vecného bremena na základe priloženého znaleckého posudku do 30 dní od podpísania zmluvy o vecnom bremene obidvoma zmluvnými stranami.

**D ô v o d o v á s p r á v a**

Podaním zo dňa 18.03.2015 sa spoločnosť HYPATIA, s.r.o. obrátila na Úrad BSK vo veci vydania súhlasného stanoviska k zabudovaniu VN káblových rozvodov v prospech **Západoslovenská distribučná, a.s.**, pre potreby výstavby polyfunkčného objektu Tesco – Expres, v k. ú. Rohožník, kde v rámci výstavby trafostanice na pozemkoch obce Rohožník a vedenia rozvodov, budú dotknutými pozemkami aj pozemky registra C KN, vo vlastníctve BSK, a to parcela č. 2907/2 - zastavané plochy a nádvoria o výmere 7570m2 a parcela č. 2908 - zastavané plochy a nádvoria o výmere 4424 m2.

Spoločnosti HYPATIA, s.r.o. bol listom úradu BSK zo dňa 23.03.2015 na základe ich žiadosti udelený **predbežný súhlas** na realizáciu stavby pre potreby stavebného konania s podmienkou následného predloženia návrhu zmluvy o odplatnom vecnom bremene za cenu stanovenú znaleckým posudkom, ktorého súčasťou bude aj geometrické zameranie pozemku s presným vymedzením rozsahu obmedzenia vlastníckeho práva.

Následne sa na Úrad BSK obrátila spol. HYPATIA, s.r.o. so žiadosťou o uzatvorenie Zmluvy o zriadení vecného bremena v prospech spol. **Západoslovenská distribučná, a.s.,** Čulenova 6, 816 47 Bratislava IČO: 36 361 518, a.s. na pozemkoch

* **parcele č. 2907/2 - zastavané plochy a nádvoria o výmere 7570 m2**
* **parcele č. 2908 - zastavané plochy a nádvoria o výmere 4424 m2**

vedené Okresným úradom Malacky, odborom katastrálnym, na **LV č. 313**, **registra C KN**, v k. ú. Rohožník, obec Rohožník, okres Malacky. Ide o parcely, na ktorých sa nachádza cestné teleso.

K žiadosti bola priložená podkladová dokumentácia: **stavebné povolenie** **Čj.: SOÚ-R/2015/43/1784/31-Ko** zo dňa 21.05.2015, **geometrický plán č. 039/2016** zo dňa 31.03.2016**, znalecký posudok** **č. 01/2016** vypracovaný Ing. Augustínom Jurkovičom, znalcom v odbore stavebníctvo, odhad hodnoty nehnuteľností zo dňa dňa 11.01.2016, Návrh zmluvy o zriadení vecného bremena**.**

Hodnota vecného bremena - jednorazovej odplaty za zaťaženie pozemku vo vlastníctve BSK, predstavuje **sumu 1 083,- €**

Na základe vyššie uvedených skutočností Vám predkladáme materiál na schválenie do zastupiteľstva.