**Bod č. 2 Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 22. apríla 2016

**Informácia**

**o vybavení interpelácií poslancov Zastupiteľstva Bratislavského samosprávneho kraja zo dňa 29.01.2016 a 19.02.2016**

Materiál predkladá: Materiál obsahuje:

MUDr. Valerián Potičný, MPH 1. Návrh uznesenia

riaditeľ Úradu Bratislavského 2. Dôvodová správa

samosprávneho kraja 3. Príloha č.1 – 7

Zodpovedná:

PaedDr. Barbora Oráčová, PhD.

riaditeľka kancelárie predsedu

Spracovatelia:

Mgr. Jana Vaculová

vedúca Organizačného oddelenia KP

Mgr. Diana Kovačovská

referentka Organizačného oddelenia KP

Bratislava

Apríl 2016

Návrh uznesenia

**UZNESENIE č. ........... / 2016**

zo dňa 22. 04. 2016

Zastupiteľstvo Bratislavského samosprávneho kraja po prerokovaní materiálu

**berie na vedomie**

informáciu o vybavení interpelácií poslancov Zastupiteľstva Bratislavského samosprávneho kraja zo dňa 29.01.2016 a 19.02.2016

**INFORMÁCIA O VYBAVENÍ INTERPELÁCIÍ POSLANCOV ZASTUPITEĽSTVA BRATISLAVSKÉHO SAMOSPRÁVNEHO KRAJA**

**ZO DŇA 29.01.2016**

**1. Interpelácia poslanca Ing. Istvána Pomichala, PhD.**

Predmet interpelácie:

Rekonštrukcie budovy Bratislavského bábkového divadla

Text interpelácie:

V septembri 2014 som podal interpeláciu vo veci rekonštrukcie budovy Bratislavského bábkového divadla, národnej kultúrnej pamiatky. Rekonštrukcia divadla sa odkladá od roku 2008 a divadlo už druhú sezónu hrá v prenajatých priestoroch, čo stojí Bratislavskú župu a daňových poplatníkov vyše 100 tisíc EUR ročne.

V písomnej odpovedi na spomenutú interpeláciu ste uviedli, že „výber dodávateľa bude vyhlásený do konca roka 2014“.

Je január 2016 a budúci rok si Bratislavské bábkové divadlo pripomenie 60-te výročie vzniku. Určite by si zaslúžilo k tomuto výročiu darček v podobe opravenej budovy. V tejto spojitosti Vás žiadam ako poslanec BSK o odpoveď na jedinú otázku: Kedy začne rekonštrukcia budovy Bratislavského bábkového divadla?

Vybavenie interpelácie:

Príloha č. 1 – List zo dňa 24.02.2016

**2.** **Interpelácia poslanca Mgr. Ladislava Snopka**

Predmet interpelácie:

Rekonštrukcie budovy Bratislavského bábkového divadla

Text interpelácie:

V župnom zastupiteľstva Bratislavského samosprávneho kraja som zrejme „služobne najstarším“ poslancom. Už krátko po vzniku vyšších územných celkov sa medzi prioritami bratislavského kraja ocitol zámer zrekonštruovať národnú kultúrnu pamiatku, budovu Bratislavského bábkového divadla. Žiaľ, skutočnosť je taká, že budova divadla je z havarijných dôvodov pre verejnosť už druhý rok zatvorená a divadlo hrá v prenajatých priestoroch.

V roku 2014 ste mi na moju interpeláciu vo veci rekonštrukcie budovy divadla odpísali, že výber dodávateľa bude vyhlásený do konca roku 2014. Budúci rok si divadlo pripomenie šesťdesiatročnicu založenia a podľa mojich informácií Úrad BSK do dnes nevysúťažil dodávateľa rekonštrukcie.

Žiadam Vás týmto preto o odpoveď, kedy začne Úrad BSK rekonštrukciu národnej kultúrnej pamiatky – budovy Bratislavského bábkového divadla?

Vybavenie interpelácie:

Príloha č. 2 – List zo dňa 24.02.2016

**3.** **Interpelácia poslanca Ing. Mgr. art. Romana Maroša**

Predmet interpelácie:

Rekonštrukcia mosta

Text interpelácie:

Rád by som požiadal o informáciu ohľadom rekonštrukcie „Mostíku“ v rámci objektu Kaštieľ v Stupave. Druhým rokom sú v rozpočte BSK vyčlenené financie na realizáciu rekonštrukcie Most sa nachádza v havarijnom technickom stave a hrozí jeho zrútenie. Stanovisko vypracoval aj renomovaný statik p. Kohút, ktorý dôrazne upozornil na skutočnosti viažuce sa k mostu. Je potrebné okamžite začať proces V.O., aby bol naplnený postup zo stanoviska p. Kohúta. Prosím o záväznú informáciu ohľadom realizácie a harmonogramu prác.

Vybavenie interpelácie:

Príloha č. 3 – List zo dňa 24.02.2016

**INFORMÁCIA O VYBAVENÍ INTERPELÁCIÍ POSLANCOV ZASTUPITEĽSTVA BRATISLAVSKÉHO SAMOSPRÁVNEHO KRAJA**

**ZO DŇA 19.02.2016**

**1. Interpelácia poslanca Ing. Mgr. art. Romana Maroša**

Predmet interpelácie:

Riešenie havarijného stavu – Múzeum Ferdiša Kostku

Text interpelácie:

Prosím o informáciu ohľadom záväzného postupu a harmonogramu pri riešení havarijného stavu NKP – Múzeum Ferdiša Kostku v Stupave. Múzeum je od roku 2011 pre verejnosť uzatvorené, exponáty sú premiestnené do depozitu v Pezinku. Dve pamiatkovo chránené historické budovy, ktoré tvoria múzeum, vplyvom zavlhnutia a nedostatočnej údržby značne degradujú a hrozí ich deštrukcia. Komisia kultúry zároveň začiatkom roka 2016 odporučila Úradu BSK bezodkladné riešenie 3 kultúrnych objektov: Kaštieľsky most – Stupava; Kupeckého dom – Pezinok a Múzeum Ferdiša Kostku – Stupava.

Vybavenie interpelácie:

Príloha č. 4 – List zo dňa 16.03.2016

**2. Interpelácia poslankyne Ing. arch. Mgr. art. Eleny Pätoprstej**

Predmet interpelácie:

Plnenie uznesenia č. 57/2015 zo dňa 26.6.2015 Zámer na vybudovanie areálu voľného času rodinného typu „Petržalské Mirákulum“

Text interpelácie:

Prosím o informáciu:

1. v akom stave je príprava na realizáciu urbanistickej štúdie na „Petržalské Mirákulum“ (na pozemkoch 1. župnej v Petržalke)
2. aké opatrenia urobilo príslušné oddelenie ÚP na prípravu štúdie.

Vybavenie interpelácie:

Príloha č. 5 – List zo dňa 16.03.2016

**3. Interpelácia poslanca Ing. Jána Karmana**

Predmet interpelácie:

Stav vybavenia žiadosti SOŠ Farského 9

Text interpelácie:

V zmysle mojej interpelácie zo dňa 28.10.2015 a vašej odpovedi zo dňa 24.11.2015 k téme stav vybavenia žiadosti SOŠ gastronómie a hotelových služieb, Farského 9 – rekonštrukcia výučbovej miestnosti kuchyne praktického vyučovania Vás žiadam o informáciu, či už bol vysúťažený dodávateľ stavby, vzhľadom na to, že od poslednej informácie už prebehli ďalšie tri mesiace.

Ak nie, prosím o vysvetlenie, čo spôsobilo zdržanie. A aký je predpokladaný termín vybavenia žiadosti.

Vybavenie interpelácie:

Príloha č. 6 – List zo dňa 16.03.2016

**4. Interpelácia poslanca Ing. Jána Karmana**

Predmet interpelácie:

Výzva z magistrátu

Text interpelácie:

Žiadam Vás o písomné stanovisko, či z hlavného mesta došla písomná výzva na úhradu nájomného za pozemky, na ktorých stoja napr. naše stredné školy. Ak áno, žiadam o jej kópiu. Taktiež žiadam o informáciu, či na túto výzvu bola zaslaná odpoveď. Ak áno, žiadam o jej kópiu.

V prípade, že predmetná výzva z magistrátu neexistuje, považujte moju interpeláciu za bezpredmetnú.

Vybavenie interpelácie:

Príloha č. 7 – List zo dňa 16.03.2016



**Úrad Bratislavského samosprávneho kraja**

**Odbor investičných činností, správy majetku a verejného obstarávania**

**SPRIEVODNÝ LIST - INTERNÁ POŠTA**

|  |  |
| --- | --- |
| **Určené pre :** | MUDr. Valerián Potičný, MPH. |
| **Odbor :** | Riaditeľ Úradu BSK |

|  |
| --- |
| Vec: Návrh odpovede na interpeláciu poslanca Zastupiteľstva BSK Ing. Ištvána Pomichala |

|  |
| --- |
| Vážený pán riaditeľ,  zasielam návrh odpovede na interpeláciu poslanca Zastupiteľstva BSK Ing. Ištvána  Pomichala zo dňa 29.1.2016 ohľadom predmetu „Rekonštrukcia budovy Bratislavského  bábkového divadla“  Otázka: „Kedy začne rekonštrukcia budovy Bratislavského bábkového divadla ?“  Odpoveď:  Rekonštrukciu budovy Bratislavského bábkového divadla začne Úrad BSK  až po realizácii procesu verejného obstarávania.  Vzhľadom ku skutočnosti, že predmetná rekonštrukcia bola pilotným projektom  nadlimitnej zákazky „Stavebné činnosti súvisiace so zhodnocovaním rekonštrukciou  a udržiavaním majetku BSK“ zrušenej BSK dňa 18.2.2016, Úrad BSK mieni vyhlásiť  nové verejné obstarávanie na samotnú rekonštrukciu budovy BBD v apríli 2016.  Samotná rekonštrukcia je plánovaná po ukončení obstarávania, t.j. v druhom polroku  2016.  S pozdravom |

Bratislava, dňa 24.2.201615.8.2011

**JUDr. Ing. Ján Keselý, v. r.**

Riaditeľ OIČSMaVO











**Úrad Bratislavského samosprávneho kraja**

**Odbor investičných činností, správy majetku a verejného obstarávania**

**SPRIEVODNÝ LIST - INTERNÁ POŠTA**

|  |  |
| --- | --- |
| **Určené pre :** | MUDr. Valerián Potičný, MPH. |
| **Odbor :** | Riaditeľ Úradu BSK |

|  |
| --- |
| Vec: Interpelácia poslanca p. Maroša – žiadosť o odsúhlasenie odpovede |

|  |
| --- |
| Vážený pán riaditeľ,  Dovoľujem si požiadať Vás o odsúhlasenie odpovede na interpeláciu  poslanca p. Maroša zo dňa 19.2.2016.  **Interpelácia:**  Predmet interpelácie: *Riešenie havarijného stavu – MÚZEUM FERDIŠA*  *KOSTKU.*  *Prosím o informáciu ohľadne záväzného postupu a harmonogramu pri riešení*  *Havarijného stavu NKP – Múzeum Ferdiša Kostku v Stupave.*  **Odpoveď:**  Na základe vypracovaného statického posúdenia a hydrogeologického posúdenia objektov Múzea Ferdiša Kostku v Stupave, BSK pristúpil k zabezpečeniu objektov proti vlhkosti, ktorá vzlína do obvodových a vnútorných stien objektov. V priebehu mesiaca máj 2016 predpokladáme uskutočniť verejné obstarávanie zhotoviteľa projekčných prác. S víťazným uchádzačom bude uzatvorená zmluva na vykonanie projekčných prác. Predpoklad uzatvorenia zmluvy – jún 2016 s termínom ukončenia projekčných prác júl 2016. Následne bude vykonaná kontrola  predložených projekčných prác a vykonané verejné obstarávanie zhotoviteľa  sanačných prác. Predpokladaný termín začatia prác je september 2016. |

Bratislava, dňa 15.3.201615.8.2011

**JUDr. Ing. Ján Keselý, v. r.**

riaditeľ OIČSMaVO







**Úrad Bratislavského samosprávneho kraja**

**Odbor investičných činností, správy majetku a verejného obstarávania**

**SPRIEVODNÝ LIST - INTERNÁ POŠTA**

|  |  |
| --- | --- |
| **Určené pre :** | MUDr. Valerián Potičný, MPH. |
| **Odbor :** | Riaditeľ Úradu BSK |

|  |
| --- |
| Vec: Interpelácia poslanca p. Karmana – návrh odpovede |

|  |
| --- |
| Vážený pán riaditeľ,  Zasielame Vám odpoveď na interpeláciu poslanca p. Karmana zo dňa 19.2.2016.  **Interpelácia:**  Predmet interpelácie: *Stav vybavenia žiadosti SOŠ Farského 9.*  *Žiadam o informáciu, či už bol vysúťažený dodávateľ stavby, vzhľadom to,*  *že od poslednej informácii už prebehli ďalšie tri mesiace.*  **Odpoveď**:  Predkladanie ponúk uchádzačov sa uskutočnilo dňa 15.3.2016, v súčasnosti  prebieha proces vyhodnotenia ponúk.  Po predložení ponúk a ich vyhodnotení je možné prikročiť k podpisu zmluvy  s úspešným uchádzačom, a to najskôr koncom marca 2016.  Zdržanie procesu verejného obstarávania bolo spôsobené nutnosťou jeho opakovania  z dôvodu zmeny dispozičných riešení, ako aj skutočnosťou, že predložené ponuky  boli vyššie ako predpokladaná hodnota zákazky.  S pozdravom |

Bratislava, dňa 16.3.201615.8.2011

**JUDr. .Ing. Ján Keselý, v. r.**

Riaditeľ OIČSMaVO



